Æfingaverkefni 16 C

1. **Mánaðarhitastig 1**

Gerið forrit sem skráir meðalhitastig síðustu 12 mánuði og finnur síðan hæsta og lægsta meðalhitann og tilkynnir notanda. Forritið spyr fyrst um 12 tölur sem eru þá meðalhitastig í hverjum mánuði síðasta árið (og geymir þær í lista). Síðan finnur forritið hæstu og lægstu töluna í listanum (notið max() og min() föllin) og tilkynnir notanda þær.

1. **Mánaðarhitastig 2**

Gerið forrit eins og mánaðarhitastig 1 nema nú má ekki nota innbyggðu föllin max eða min til að hjálpa sér.

1. **Spil dregið úr stokk**

Gerið verkefni sem líkir eftir því að maður dragi spil úr spilastokki. Í stokknum eru 52 spil, í fjórum sortum (Hjarta, Spaði, Tígull, Lauf) og eru 13 spil af hverri sort (ás,2,3,4,5,6,7,8,9,10,Gosi,Drottning,Kóngur). Gerið 2 lista sem geyma annarsvegar sortirnar og hinsvegar númer spilsins (frá ás til Kóngs eins og hér að ofan). Líkið síðan eftir því að dregið sé spil af handahófi og notið bæði randomforritasafnið og listana sem þið gerðuð til þess. Tilkynnið síðan notanda hvaða spil var dregið.

Dæmi um úttak: „Þú dróst Hjarta Gosa“.

Annað dæmi um úttak: „Þú dróst Spaða 5“.

1. **Tic tac toe**

Gerið tvívíðan lista með 9 stökum (3\*3) samtals og notið lykkju til að setja stafina X og O inn í listann þannig að hann líti svona út:

XOX

OXO

XOX

Notið svo lykkju til að prenta listann út á skjá.