Æfingaverkefni 2

1. Gerið tvær breytur, þær gætu t.d. heitið tala\_1 og tala\_2. Gefið tala\_1 og tala\_2 báðum innihald að eigin vali, t.d. 2 og 3 og leggið svo saman og setjið summuna inn í þriðju breytuna (gæti heitið tala\_3). Notið svo print fallið til að tilkynna notanda summuna (m.ö.o. innihald breytunnar tala\_3).
2. Í þessu dæmi reiknið þið flatarmál og ummál hrings með radíusinn 20. Gerið breytu sem heitir radíus og gefið henni gildið 20. Gerið svo tvær aðrar breytur sem gætu t.d. heitið flatarmalHrings og ummalHrings og gefið þeim viðeigandi gildi með því að setja útreikninga eins og radius\*radius\*3.14 og 2\*radius\*3.14 hægra megin við jafnaðarmerkið. Látið svo tölvuna tilkynna (með print fallinu) hverjar niðurstöðurnar eru.
3. Gerið forrit sem gerir tvær breytur fyrir lengd og breidd ferhyrnings. Lengdarbreytan skal fá gildið 5 og breiddarbreytan gildið 10. Gerið síðan tvær breytur fyrir flatarmál og ummál ferhyrningsins og notið lengdar og breiddarbreyturnar til að reikna gildi flatarmáls og ummálsbreytanna. Látið svo forritið tilkynna notanda flatarmál og ummál ferhyrningsins.