**Æfingaverkefni 15**

1. Athugið að í þessu dæmi má ekki nota innbyggð föll nema print(), int() og input(). Gerið fallið sum\_of\_three sem tekur við 3 færibreytum og skilar summu þeirra. Látið svo aðalforritið prófa fallið með því að biðja notandann um 3 tölur, kalla svo á fallið sum\_of\_three og rétta því tölurnar. Síðan skal aðalforritið tilkynna notandanum niðurstöðuna.
2. Athugið að í þessu dæmi má ekki nota innbyggð föll nema print(), input(), int() (til að kasta streng yfir í heiltölu) og range(). Gerið fallið prófa\_bil sem tekur við 3 færibreytum en þær tákna tölu, upphaf talnabils og svo lok/endi talnabils. Fallið á að athuga hvort talan er á bilinu og prenta út „Talan er á bilinu“ ef hún er það en „Talan er EKKI á bilinu“ ef hún er það ekki. Látið svo aðalforritið prófa fallið ykkar með því að biðja notandann um tölu og talnabil og kalla svo á fallið prófa\_bil til að láta notandann vita hvort talan er á bilinu.
3. Athugið að í þessu dæmi má ekki nota innbyggð föll nema print(), input(), int() og range(). Gerið fallið factorial sem tekur við 1 færibreytu og finnur út aðfeldi þeirrar tölu (sem þýðir hvað talan hrópmerkt er. 0! = 1, 1! = 1, 2! = 1\*2 = 2, 3! = 1\*2\*3 = 6 o.sv.frv.) og skilar svo niðurstöðunni. Látið aðalforritið svo prófa fallið ykkar með því að biðja notandann um tölu, kalla á fallið og tilkynna svo notandanum niðurstöðuna.